Анатоль Іванавіч Мокій

Анатоль Іванавіч Мокій (нар.  года ў Рагынцях Сумской вобласці) — украінскі навуковец, эканаміст, доктар эканамічных навук, прафесар, акадэмік АН ВШУ.

 Біяграфічныя звесткі 
Нарадзіўся ў сяле Рагынці Раменскага раёна Сумской вобласці. у 1974 годзе скончыў эканамічны факультэт Львоўскага ўніверсітэта імя Івана Франко.  З 1974 года працаваў на Мінскім вытворчым аб'яднанні «Луч» інжынерам-матэматыкам. З 1977 года - на пасадзе інжынера-праграміста кафедры механізаванай апрацоўкі эканамічнай інфармацыі Львоўскага гандлёва-эканамічнага інстытута. На працягу 1986-1989 гадоў вучыўся ў аспірантуры ва Украінскім навукова-даследчым інстытуце гандлю і грамадскага харчавання і ў 1989 годзе абараніў кандыдацкую дысертацыю. З 1990 года - асістэнт кафедры маркетынгу Львоўскай камерцыйнай акадэміі Укаапсаюза, у 1993 годзе абраны на пасаду дацэнта гэтай жа кафедры. З 1995 па 2000 гады — дэкан факультэта міжнародных эканамічных адносін ЛКА. З 2000 года - загадчык кафедры міжнародных эканамічных адносін ЛКА, а з 2004 года - прарэктар па міжнародных сувязях. У 1994-1995 гадах працаваў на пасадзе старэйшага навуковага супрацоўніка Нацыянальнага інстытута стратэгічных даследаванняў Украіны, у 2004-2007 гадах — дырэктар філіяла Нацыянальнага інстытута стратэгічных даследаванняў у Львове. Таксама пэўны час займаў пасаду прарэктара Запарожскага інстытута эканомікі і інфармацыйных тэхналогій. Сёння з'яўляецца вядучым навуковым супрацоўнікам аддзела рэгіянальнай эканамічнай палітыкі Інстытута рэгіянальных даследаванняў імя М. І. Далішняга Нацыянальнай акадэміі навук Украіны.

 Навуковая дзейнасць 
Асноўныя сферы навуковых інтарэсаў: глабалізацыя сусветных гаспадарчых сувязяў, інавацыйнае развіццё, эканамічная бяспека, ілегалізацыя эканомікі, малое і сярэдняе прадпрымальніцтва, рэгіянальная эканоміка, знешні і ўнутраны гандаль, развіццё чалавечага капіталу.

Аўтар больш за 200 навуковых прац, у прыватнасці манаграфій «Рэгіянальна-сектаральная мадэль знешнеэканамічнай інтэграцыі: перадумовы і стратэгія рэалізацыі» (1999 год) і «Стратэгія фарміравання рэгіянальных інавацыйных цэнтраў ва Украіне» (2007 год); суаўтар манаграфій «Развіццё знешняга гандлю Украіны і яе эканамічнай бяспекі» (1996 год), «Эканоміка: рэаліі, перспектывы развіцця рынкавых адносін» (2000 год), «Ценявая эканоміка: сутнасць, асаблівасці і шляхі легалізацыі» (2006 год) і інш.

Падрыхтаваў 22 кандыдатаў эканамічных навук і 2 дактароў навук.

Член (1997-1998 гады) і намеснік старшыні (з 2004 года) Кансультатыўна-дарадчага савета па пытаннях прадпрымальніцтва пры Львоўскай абласной дзяржаўнай адміністрацыі. Старшыня Львоўскага асяродку Украінскай асацыяцыі эканамістаў-міжнароднікаў (з 2007 года).

Член спецыялізаваных вучоных саветаў па абароне дысертацый пры Цярнопальскім нацыянальным эканамічным універсітэце (з 2003 года), пры Нацыянальным інстытуце стратэгічных даследаванняў (з 2005 года). Член Сената Вышэйшай эканамічнай школы ў горадзе Сталёва Воля (Польшча). Выдатнік адукацыі Украіны (1999 год). Член кантрольна-рэвізійнай камісіі Акадэміі навук вышэйшай школы Украіны з 2007 года.

 Спасылкі 
 Біяграфія на сайце Заходнега навуковага цэнтру НАН Украіны і МОН Украіны
 Біяграфія на сайце Інстытута рэгіянальных даследаванняў імя М. І. Далішняга НАН Украіны
 Профіль аўтара ў Google Scholar

Катэгорыя:Дактары эканамічных навук